cyanic-selkie/wikianc huggingface dataset:
Kolkhis
700-luvulta eaa. lähtien Kolkhis kärsi kimmerialaisten ja skyyttien hyökkäyksistä. Maa oli Persian vaikutusvallan alla, vaikka akhaimenidit eivät onnistuneetkaan saamaan sitä hallintaansa. Kolkhis ei kuulunut Persian satraappikuntiin eikä ilmeisesti maksanut Persialle suojelurahaa, mutta lähetti kuitenkin sinne Herodotoksen mukaan säännöllisesti lahjoja. Ensimmäisellä vuosisadalla eaa. Kolkhiin valloitti Pontoksen kuningas Mithridates VI, minkä jälkeen maa siirtyi Rooman hallintaan. Myöhemmin alueelle syntyi uusi Kolkhiin ja osia Pontoksesta käsittänyt valtakunta, jota kreikkalaiset kutsuivat Lazikaksi. Se otti valtionuskonnokseen kristinuskon vuonna 523. Bysantti ja sassanidien Persia taistelivat jatkuvasti valtion hallinnasta.
Kolkhiissa tuotettiin kultaa, orjia, nahkaa, puutavaraa ja muita materiaaleja laivanrakennukseen sekä maataloustuotteita. Alueen läpi kulki kauppareitti Mustaltamereltä Keski-Aasiaan ja edelleen Intiaan ja Kiinaan sekä etelään Meediaan Araksjoen ja Urartun kautta. Assyrialaisista ja kreikkalaisista lähteistä päätellen se lienee ollut suhteellisen vauras maa.
FS Vauquelin (D628)
Palvelus
Alus poistettiin palveluksesta 1986.
Aison (Traakia)
Joskus Aisonia on ehdotettu samaksi kaupungiksi kuin Haisa, mutta tätä ei ole pidetty uskottavana.
Christine, tappaja-auto
Juoni lyhyesti
Arnie ostaa hetken huumassa vanhalta sotaveteraanilta, Roland D. LeBaylta vuoden 1958 Plymouth Furyn, Christinen. Myöhemmin vanha mies kuolee ja alkaa tapahtua kummia asioita. Vähitellen Arnie rakastuu yhä palavammin autoonsa Christineen. Vanha ystävä Dennis Guilder sekä uusi tyttöystävä, Leigh Cabot ja Arnien vanhemmat saavat väistyä tämän oudon suhteen tieltä. Myös lähtökohdat entisiin vihamiehiin alkavat kallistua kostonhimoisempaan suuntaan. Kaikki läheiset huomaavat Arnien saavan outoja piirteitä, sitä mukaa kun hän kunnostaa Christineä.
Ruhnu
Luonto
Maaeläimistä Ruhnulla tavataan muun muassa metsäkauriita, kettuja, rottia, kotihiiriä, haisukonnia ja rantakäärmeitä. Ympäröivillä merialueilla elää norppia ja harmaahylkeitä. Metsäkauris istutettiin saarelle vuonna 1970, ja niitä on myöhemmin tuotu saarelle lisää geeniperimän parantamiseksi. Haisukonnan luultiin hävinneen saarelta, kunnes eräs yksilö löytyi paikallisen talon kellarista vuonna 2002. Kotieläimistä Ruhnulla kasvatetaan pääasiassa eestinkarjaa ja ruhnunlammasta. Ruhnunlampaita on koko maailmassa vain 25 kappaletta, mutta kantaa pidetään vakaana. Vuonna 2006 saarelle tuli jäälautan mukana karhu, joka aiheutti mediahälyä, kun sitä yritettiin turhaan ottaa kiinni parin kuukauden ajan. Karhu palasi luultavasti oma-aloitteisesti takaisin mannermaalle.
Historia
Vuonna 1621 Ruhnu liitettiin Ruotsiin. Vuonna 1623 saari läänitettiin ruotsalaiselle vapaaherra ja amiraali Carl Carlsson Gyllenhielmille. Vuonna 1624 Ruhnussa asui 120 henkilöä ja siellä oli 18 taloa. Vuonna 1626 saari vuokrattiin saksalaiselle Isak Bohnille. Vuosina 1643–1644 rakennettiin Pyhän Magdalenan kirkko. Vuonna 1646 Ruhnulle rakennettiin Kustaa II Adolfin käskystä majakka. Suuren Pohjan sodan aikana venäläiset hyökkäsivät saarta vastaan ja valloittivat sen. Taistelussa kuoli ruotsalaisia johtanut luutnantti ja kaksi sotilasta. Vuonna 1750 saarella oli 190 asukasta ja vuonna 1842 asukkaita oli jo 389. Vuosina 1807–1902 kaikki Ruhnun seurakunnan pastorit olivat suomalaisia. Vuonna 1900 paikalliseen pappilaan perustettiin 6-luokkainen koulu. Ensimmäisessä maailmansodassa Saksan keisarikunnan merijalkaväki miehitti saaren vuonna 1915. Virolaiset miehittivät saaren vuonna 1919. Latvia vaati turhaan saarta itselleen vedoten sen maantieteelliseen sijaintiin. Tilanne kärjistyi miltei maiden välisen yhteenoton partaalle. Viron ja Latvian useita paikkakuntia käsittäneen rajakiistan ratkaisi lopulta brittiläisen eversti Stephen Tallentsin johtama virolais-latvialainen komissio, jonka päätöksen perusteella heinäkuussa 1920 Ruhnu jäi Viron puolelle.
Riuttahai
Ulkonäkö
Riuttahai on hyvin suurikokoinen; suurin yksilö painoi peräti 70 kilogrammaa. Kuono on tylsä ja lyhyt. Hain silmät ovat suuret ja pyöreät. Riuttahain leuoissa on kummallakin puolella 11-13 hammasrivistöä. Evät ovat suuret ja kapeat. Riuttahai sekoitetaan usein muihin haikaloihin.
Liikenneturvallisuus Suomessa
Turvavyö
Turvavyön käyttöetupenkillä oli ajanjaksolla 4 %-yksikköä vähäisempää. Takapenkillä sen sijaan 3 %-yksikköä yleisempää.
Tieliikenneonnettomuuksien tilastointi alkaa
Koko maan kattavan tilaston antamat tiedot järkyttivät ennakkokäsityksiä monella taholla. Ensinnäkin koko hanke oli käynnistynyt raittiusväen painostuksesta; he olettivat alkoholin osoittautuvan pääsyyksi onnettomuuksiin. Heidän pettymyksekseen alkoholi oli osatekijänä vain noin seitsemässä prosentissa kaikista tapauksista. Autoilijat puolestaan olivat odottaneet, että pääosa onnettomuuksista olisi ollut muiden aiheuttamia. Heidän yllätyksekseen ylivoimaisesti suurin onnettomuustyyppi oli moottoriajoneuvojen yhteenajo. Ojaanajot sekä törmäykset jalankulkijoihin, pyöräilijöihin, hevosajoneuvoihin ja eläimiin jäivät yhteensäkin pienemmiksi. Kolmanneksi tulokset tuottivat ikävän yllätyksen myös niille, jotka olivat uskoneet onnettomuuksia sattuvan vain harvoille "vikapäille". Tähän liittyi uskomus siitä, että onnettomuudet olivat oppirahaa, joka oli maksettava liikennekulttuuriin totuttelusta. Tilasto osoitti, että "vikapäitä eivät suinkaan ole jotkut häikäilemättömät tai rikolliset ihmistyypit, vaan ihmiskunnan suuri enemmistö yleensä säätyyn tai sukupuoleen katsomatta", kuten tuloksiin perehtynyt autoilujärjestön edustaja tiivisti. Onnettomuuksien torjunnassa nähtiin tarpeellisiksi monet toimet lainsäädännön, tiestön kehittämisen, koulutuksen ja valistuksen sekä valvonnan tahoilla. Onnettomuudet eivät myöskään olleet itsestään korjautuva ylimenokauden haitta, vaan niiden torjumiseksi oli tehtävä jatkuvaa ja pitkäjänteistä työtä.
Kuolleet ja loukkaantuneet liikenneonnettomuuksissa
Onnettomuustilastoa on Suomessa pidetty vuonna 1931 ja vuodesta 1935 viiden vuoden välein sekä vuosittain alkaen 1960.
Charles Jencks
Vuonna 1977 Jencks julkaisi teoksen The Language of Postmodern Architecture, josta lähtien postmodernismi-sanan katsotaan vakiintuneen käyttöön. Teos on käännetty yli kymmenelle kielelle. Jencks suunnitteli myös puutarhoja. Hänen Skotlannin modernin taiteen kansallisgalleriaan suunnittelemansa puisto voitti Gulbenkian-palkinnon vuonna 2004.
Ruben Studdard
Hän on julkaissut tähän mennessä neljä albumia, Soulful (2003), I Need an Angel (2004), The Return (2006) ja Love Is (2009), jotka ovat myyneet Yhdysvalloissa yhteensä yli 2,5 miljoonaa kappaletta. Vuoden 2004 Grammy-gaalassa Studdard oli kappaleellaan Superstar ehdolla palkinnon saajaksi kategoriassa paras miespuolisen esiintyjän R&B-esitys; palkinnon voitti Studdardin esikuvakseen mainitseman Luther Vandrossin kappale Dance With My Father.
Mevasseret Zion
Historia
Israelin itsenäisyyssodan aikana alueella käytiin kiivaita taisteluja juutalaisten ja arabien joukkojen välillä. Al-Qastal vaihtoi omistajaa useampaan otteeseen, kunnes juutalaiset valtasivat sen lopullisesti 9. huhtikuuta 1948. Vuonna 1951 linnakukkulan juurelle perustettiin juutalainen siirtokunta, joka sai nimen Ma'oz Zion. Sen ensimmäiset asukkaat olivat Kurdistanin juutalaisia Irakista. Vuonna 1956 sen viereen perustettiin edelleen työläisten asuinalueeksi Mevasseret Yerushalayim. Kaksi paikkakuntaa yhdistettiin samaksi kokonaisuudeksi vuonna 1963. Sittemmin paikkakunta on kasvanut voimakkaasti. Paikkakuntana se on houkutellut etenkin yläluokkaisia jerusalemilaisia muuttajia.
FS Du Chayla (D630)
Du Chayla (runkonumero D630) oli Ranskan laivaston 1957 palvelukseen otettu Surcouf-luokan hävittäjä.
Giacomo Casanova
Casanova ehti elämänsä aikana toimia upseerina, viulistina, vakoojana ja diplomaattina, ja hän oli vankina Venetsian vankilassa, josta oli ”mahdotonta paeta” mutta josta hän kuitenkin onnistui karkaamaan. Elämänsä loppupuolella Casanova toimi kirjastonhoitajana. Hän kuului myös vapaamuurareihin.
Eläkevuodet
pienoiskuva|Casanova vuonna 1788 Casanova jäi ”eläkkeelle” 1785 palkkautuessaan kreivi Joseph Karl von Waldsteinin kirjastonhoitajaksi tämän Duxissa Böömissä sijaitsevaan linnaan. Täällä hän kirjoitti elämäkertansa, joka näennäisesti jäi kesken, mutta esimerkiksi Hannu Mäkelä on sitä mieltä että ratkaisu oli tietoinen: lopusta ei ollut mitään mukavaa kerrottavaa. Hänen elämänsä linnassa oli tylsää, kivuliasta ja turhauttavaa.
Naistenmiehen maine
Libertiinin elämäntapansa seurauksena Casanova kärsi muistelmiensa mukaan elämänsä aikana useita kertoja sukupuolitautitartunnoista, joita tuon ajan lääketiede ei vielä erotellut toisistaan täsmällisesti. Hän hoiti tartuntansa aikakauden tapaan viikkojen tiukalla ruokavaliolla ja pahemmissa tapauksissa elohopeakuureilla välttäen oireilun aikana tartunnan levittämistä eteenpäin.
Kirjailija
Muistelmat ilmestyivät alkuperäistä käsikirjoitusta noudattavassa muodossa ja alkuperäisellä nimellään Histoire de ma vie vasta vuosina 1960–1962 Brockhaus- ja Plon-kustantamojen yhteistyönä kolminiteisenä tieteellisenä editiona. Sen jälkeen niistä on julkaistu Robert Laffont -kustantamon Bouquins-sarjan laajennetuin selityksin varustettu laitos vuonna 1993 ja viimeisin, selityksiltään edelleen päivitetty ja myös alkuperäisen käsikirjoituksen keskeneräiseksi jäänyttä osa- ja kappalejakoa noudattava Gallimard-kustantamon Bibliothèque de la Pléiade -sarjan laitos vuosina 2013-2015.
Kim Il-sung
Kim Il-sung (, hanja: 金日成, Gim Il-seong, alk. Kim Sŏng-ju, 15. huhtikuuta 1912 – 8. heinäkuuta 1994) oli korealainen poliitikko ja Korean demokraattisen kansantasavallan eli Pohjois-Korean yksinvaltias vuosina 1946–1994.
Pohjois-Korean entinen johtaja Kim Jong-il oli Kim Il-sungin poika ja nykyinen johtaja Kim Jong-un on hänen pojanpoikansa.
Lapsuus ja nuoruusvuodet
Varmuudella tiedetään, että Kim Il-sungin isä oli nimeltään Kim Hyong-jik ja äiti Kang Pan-sok. Kim Hyong-jik oli tulevaa puolisoaan köyhemmästä perheestä. Kang Pan-sokin vanhemmat vastustivat aluksi tyttärensä avioliittoa Kim Hyong-jikin kanssa. Morsiamen vanhempien vastustus loppui, kun selvisi, että tuleva vävy oli harras kristitty, joka myös soitti seurakunnan tilaisuuksissa. Avioliiton solmimisen aikaan Kim Hyong-jik oli 15-vuotias ja Kang Pan-sok 17-vuotias. Kim Hyong-jik oli köyhän maanviljelijän poika, jonka oli onnistunut päästä koulutielle, mutta opinnot olivat jääneet kesken. Hän työskenteli aluksi opettajana ja myöhemmin perinteisen korealaisen lääketieteen harjoittajana. Perhe ei koskaan ollut mitenkään erityisen varakas saati vaikutusvaltainen. Kim Hyong-Jik myös perusti vuonna 1917 Korean Kansallisseuran, joka oli vahvasti japanilaisvastainen.
Sissipäällikkö
Monet historioitsijat epäilevät, että samoihin aikoihin on ollut myös muita japanilaisvastaisia sissipäälliköitä, jotka olisivat käyttäneet nimeä Kim Il-sung. Etelä-Korean historioitsijat ovat myös väittäneet, että maan pohjoisosia pitkään hallinnut mies oli huijari, joka ei ollut koskaan ollutkaan sissipäällikkö. Epäilyjä eivät luonnollisestikaan ole hälventäneet liioittelevat ja sadunomaiset kertomukset, joita Pohjois-Korean propagandakoneisto on tuottanut.
Pohjois-Korean synty ja Korean sota
Kim Il-sung nousi näin Neuvostoliiton antamalla huomattavalla myötävaikutuksella pohjoisosan johtajaksi ja vuonna 1946 väliaikaishallituksen pääministeriksi. On huomattava, että Koreassa oli pitkään toiminut aktiivinen kommunistinen puolue. Neuvostoliitto ei kuitenkaan luottanut tähän varsin itsenäiseen puolueeseen, ja sen johto päätettiin vaihtaa. Syyskuussa 1945 Pjongjangissa surmattiin puolueen johtaja Hyon Chun Hyok sekä muita Neuvostoliittoon kielteisesti suhtautuneita kommunisteja. Surmattujen määrästä ei ole tarkempaa tietoa; eräiden lähteiden mukaan muutama kymmenen, joidenkin mukaan satoja. Kim Il-sungin johtamasta Korean kommunistisesta puolueesta tuli maan johtava voima, ja se yhdessä muiden vasemmistolaisten ja isänmaallisten puolueiden kanssa yhdistettiin Korean työväenpuolueeksi. Kim Il-sungin johdolla aloitettiin ohjelma, jonka mukaisesti teollisuus kansallistettiin vuonna 1946. Samana vuonna käynnistyi myös maareformi, joka valmisteli myöhempää maatalouden kollektivointia sekä tilojen osuustoiminnallistamista. Näin Pohjois-Korea seurasi Itä-Euroopan maiden sisäpoliittista kehitystä.
Vanhempi valtiomies
Koreoiden yhdistymisneuvottelut eivät kuitenkaan päässeet alkua pidemmälle, ennen kuin Kim Il-sung kuoli sydänkohtaukseen 8. heinäkuuta 1994. On huhuttu, että ennen kuolemaansa Kim Il-sung olisi riidellyt rajusti poikansa kanssa maan talouden kehnosta tilasta. Osa ”suuren johtajan” lääkäreistä kuoli salaperäisessä helikopterionnettomuudessa. Valtiolliset hautajaiset pidettiin 18. heinäkuuta, ja maahan julistettiin kolmen vuoden suruaika.
Tuija Brax
Yksityiselämä
Brax on ollut naimisissa Antti Braxin kanssa vuodesta 1989. Heillä on kaksi lasta.
Linnunpelätin (DC Comics)
Elokuvissa
Näyttelijä Cillian Murphy esittää Linnunpelätintä ohjaaja Christopher Nolanin Batman-elokuvatrilogiassa. Linnunpelätin on ainoa Batmanin vihollinen, joka on mukana elokuvasarjan jokaisessa kolmessa osassa. Elokuvissa Linnunpelätin pukeutuu säkkikankaasta valmistettuun huppumaiseen naamioon, jossa on sisäänrakennettu hapenkierrätin. Huppu toimii näin ollen myös kaasunaamarina, eikä Crane sen ansiosta itse altistu aseenaan käyttämälleen pelkokaasulle.
Hiroo Kanamori
Hiroo Kanamori (, s. 17. lokakuuta, 1936) on japanilainen seismologi, joka teki merkittävää työtä maanjäristysten fysiikan ja tektonisen prosessin ymmärtämisen hyväksi. Hänen näkyvin panostuksena on momenttimagnitudi jota käytetään maanjäristysten suhteellisen voimakkuuden mittaamiseen.
Lawrence Ferlinghetti
Ferlinghettin isä kuoli ennen hänen syntymäänsä ja äiti joutui mielisairaalaan Ferlinghettin ollessa lapsi, minkä vuoksi Ferlinghetti vietti suuren osan lapsuudestaan sukulaisensa luona Ranskassa. Myöhemmin hän muutti Long Islandille New Yorkiin. Toisessa maailmansodassa hän palveli laivastossa. Ferlinghetti suoritti kandidaatin tutkinnon Pohjois-Carolinan yliopistossa ja valmistui maisteriksi Columbian yliopistosta. Vuonna 1951 hän väitteli Sorbonnessa.
Malpuechin oireyhtymä
Malpuechin oireyhtymä periytyy peittyvästi. Alun perin se kuvattiin vuonna 1983, ja siitä on julkaistu muutamia raportteja. Oireyhtymä havaittiin ensi kertaa romanisuvussa.
Heinäkutoja
Levinneisyys
Heinäkutojaa tavataan Afrikan länsi-, keski- ja itäosissa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
FS Casabianca (D631)
Valmistus
Alus tilattiin Nantesista Ateliers et Chantiers de Bretagnelta, missä köli laskettiin lokakuussa 1953. Se laskettiin vesille 13. marraskuuta 1954 ja otettiin palvelukseen 4. toukokuuta 1957.
Muslimgauze
Poliittiset uskomukset
Muslimgauzen päävaikutteet olivat poliittiset, ja sen tavoitteet olivat: "ihmisoikeudet palestiinalaisille ja Israelin kurjan hallituksen loppu".
Musiikillinen ura
Vuonna 1990 hän teki sopimuksen australialaisen Extreme-levy-yhtiön kanssa.
Lyndon B. Johnson
Presidenttinä Johnson jatkoi ja ajoi läpi Kennedyn aloittamia sosiaalipolitiikan ja kansalaisoikeuslainsäädännön uudistuksia, jotka Johnson nimesi "Suuren yhteiskunnan" ohjelmaksi. Johnsonin "Suuri yhteiskunta" -ohjelmaan kuului mm. "Sota köyhyyttä vastaan" eli yritys eliminoida köyhyys sekä muita Johnsonin hyväksymiä lakeja, jotka auttoivat matalatuloisia ja köyhiä vanhuksia, etnisiä vähemmistöjä ja lapsia. Johnson valittiin toiselle kaudelle vuonna 1964. Johnsonin toisella kaudella Yhdysvallat kuitenkin sekaantuivat Vietnamin sotaan, ja 1960-luvulla yhä enemmän joukkoja lähetettiin taistelemaan Vietnamiin vuosi vuodelta. Sodan pattitilanne vaikutti valtavasti Johnsonin kasvavaan epäsuosioon, ja Johnson ei enää asettunut ehdolle vuoden 1968 presidentinvaaleissa, jotka voitti republikaanien ehdokas Richard Nixon. Presidenttikautensa jälkeen Johnson jäi eläkkeelle ja julkaisi muistelmansa Vantage Point vuonna 1971. Johnson kuoli kaksi vuotta myöhemmin sydänkohtaukseen.
Varapresidenttinä
Johnson pyrki demokraattipuolueen presidenttiehdokkaaksi vuoden 1960 presidentinvaaleissa, mutta hävisi demokraattipuolueen esivaaleissa nuorelle ja karismaattiselle John F. Kennedylle. Kaikkien yllätyksenä Kennedy pyysi Johnsonia varapresidenttiehdokkaakseen, ja on epäselvää tekikö hän niin kohteliaisuutena vai siksi, että tarvitsi Johnsonia voittaakseen konservatiivisen Texasin. Joka tapauksessa Johnson hyväksyi pyynnön, ja Kennedy-Johnson ehdokkuus voitti vaalit niukasti. Johnson astui virkaansa varapresidenttinä 20. tammikuuta 1961. Varapresidentiksi valittua hän joutui syrjään senaatin enemmistöjohtajan paikalta, mikä harmitti häntä. Suhteet John F. Kennedyyn olivat hyvät, mutta Johnsonin ja John F. Kennedyn veljen ja Yhdysvaltain oikeusministeri Robert F. Kennedyn välit olivat huonommat.
Vuoden 1964 Presidentinvaalit
Goldwater kannusti haukkamaista ulkopolitiikkaa, ja Johnsonin presidenttikampanja onnistui mustamaalaamaan Goldwaterin siten, että jos äänestäisi Goldwateria, niin hänen presidenttikausi johtaisi ydinsotaan.
Suhteet Neuvostoliittoon
Presidentti Lyndon Johnson ja Neuvostoliiton pääministeri Aleksei Kosygin neuvottelivat huippukokouksessa New Jerseyssä kesäkuussa 1967. Lähi-idän tapahtumat olivat neuvottelujen kohteena, ja molemmat osapuolet olivat yksimielisiä suhteiden ylläpitämisestä.
Myöhempi Liang-dynastia
thumb|Zhu Wen eli keisari Taìzu, Myöhemmän Liang-dynastian perustaja.
Valaanpyynti
Valaanpyynti Suomessa
Valtava matka pyyntialueelle tosin oli ainainen haitta: Suomi viipyi ensimmäisellä matkallaan 3 vuotta 9 kuukautta, Turku 4,5 vuotta.
Krimin sota pysäytti valaanpyynnin: Suomi ehti sodan tieltä turvaan Saksaan jossa se myytiin, Turku pääsi Alaskan rannikolla karkuun englantilaisilta sotalaivoilta puolueettomana satamana pidettyyn Sitkaan, jossa se myytiin, Ajan kaapattiin ja poltettiin Petropavlovskin satamassa.
Keratiini
α-keratiineja on esimerkiksi eläinten ja ihmisten karvoissa, kynsissä, sarvissa, kavioissa ja sorkissa. Kovempia β-keratiineja on matelijoiden suomuissa, kynsissä ja kilvissä ja lintujen sulissa, nokissa ja kynsissä. Ihon epidermiksen soluissa on keratiinia sisältävä tukirakenne, joka tekee ihosta vedenpitävän ja antaa sille yhdessä kollageenin ja elastiinin kanssa kestävyyttä ja joustavuutta.
Aleksandropolis
Aleksandropolis oli antiikin aikainen kaupunki ja kaupunkivaltio (polis) Traakiassa. Se kuvataan Aleksanteri Suuren perustamaksi. Kaupungin tarkkaa sijaintia ei tunneta.
Sura
Sura (, tšuvassiksi Сăр, Săr, mariksi Шур, Šur) on Volgaan laskeva joki Keski-Venäjällä. Sura on 841 kilometriä pitkä ja se soveltuu laivaliikenteelle 394 kilometrin matkalta alajuoksultaan. Se saa alkunsa Volgan ylängöltä Uljanovskin alueelta, josta se virtaa länteen Penzan alueelle. Siellä se kääntyy virtaamaan kohti pohjoista ja virtaa Mordvan ja Tšuvassian tasavaltojen läpi ja laskee Volgaan Nižni Novgorodin alueella.
Määritelmä
Matematiikka
Kukin matemaattinen käsite määritellään peruskäsitteiden, aksioomien, pohjalta. Aksioomia ovat esimerkiksi reaalilukujen aksioomat ja Boolen algebran aksioomat.
Filosofia
Olion määritelmä on pätevä vain siihen liittyvässä kontekstissa. Konteksti syntyy kun olio liitetään toiseen olioon. Esimerkiksi jotain oliota voidaan kuvata termillä ”värikäs”. Värikkään termillä on oma määritelmänsä riippuen mihin olioon se kytketään. Esimerkiksi taulu voi olla "värikäs" tai jokin ilmaus voi olla "värikäs".
Sokkokala
Ulkonäkö ja koko
Sokkokalalla on hyvin pienet silmät. Laji on nimensä mukaisesti täysin näkökyvytön. Sokkokalalta puuttuu kylkiviiva. Lajin kalat ovat vaaleanpunaisia. Laji on heimonsa suurikokoisin, tavallisesti noin 6-7 senttimetrin mittainen kala. Suurin tavattu yksilö oli 11 senttimetriä pitkä.
Levinneisyys ja elinympäristö
Sokkokala elää ainoastaan Pohjois-Amerikan Yhdysvalloissa. Laji elää makeassa vedessä.
Tatum McCann
Tatum Danielle McCann (s. 25. maaliskuuta 1999) on yhdysvaltalainen näyttelijä. Hän syntyi Kalifornian Riversidessa ja aloitti uransa televisiomainoksissa.
Hydraulinen muovaus
Hydromuovaus on suuren laitekokonsa ja suuren investointikustannuksensa vuoksi jäänyt vielä massiivisen sarjatuotannon, kuten autoteollisuus, työkaluksi. Sarjatuotannossa hydromuovaus on automaattisen linjan yksi osa. pienoiskuva|Hydrauliprässi. Muovaus tapahtuu hydraulipuristimen (tai prässin) avulla, jonka toiminta perustuu Pascalin lakiin. Prässissä kohdistetaan kapean nestesylinterin pieneen poikkipinta-alaan tietty voima esim. painamalla sitä alaspäin. Saman suuruinen voima kohdistuu puristimessa olevaan suuremman poikkipinta-alan sylinteriin, jolloin suurempi sylinteri työntyy ulospäin. Vaikka voima on sama molemmissa sylintereissä, on kokonaisvoima moninkertainen suuremman poikkipinta-alan sylinterissä juurikin sen suuremman poikkipinta-alan vuoksi. Suuremman poikkipinta-alan sylinteri kuitenkin liikkuu vähemmän suhteessa pienempään sylinteriin, sillä suuren sylinterin liikuttamiseksi täytyy pienemmän sylinterin syrjäyttää enemmän nestettä. Siksi pienemmän sylinterin täytyy suhteessa liikkua enemmän ja siten molempien sylinterien tekemä työ (joka on voiman ja matkan tulo) on yhtä suuri energian säilymisperiaatteen mukaisesti. Laitteen toiminnan voi kiteyttää lauseeseen mikä voimassa voitetaan, se matkassa hävitään. Laitetta voidaan myös käyttää raskaiden esineiden, kuten autojen, nostamiseen
Aida Hadžialić
Muuta
Kun Hadžialić valittiin ministeriksi syksyllä 2014, hän oli tuolloin 27-vuotiaana kaikkien aikojen nuorin ministeri Ruotsissa.
PSK Standardisointi
Historia
PSK Standardisointi on perustettu vuonna 1973. Standardisoinnin organisoituminen alkoi Prosessiteollisuuden Standardisoimiskerhosta, joka perustettiin v.1963, jonka toimintaa perustettiin jatkamaan 21.5.1973 Prosessiteollisuuden Standardoimiskeskus, sittemmin PSK Standardisointiyhdistys ry, josta myös voidaan käyttää nimeä PSK Standardisointi.
Habib Allah Kalakani
Elämäkerta
Kalakani otti emiirin arvonimen ja teki tyhjäksi Aman Allahin maalliset uudistukset. Virkamiesten sijaan oikeuslaitosta ja koulutusjärjestelmää hallitsivat nyt uskonoppineet. Naisten huntupakko palautettiin ja asevelvollisuus lakkautettiin. Museoita ja kirjastoja ryösteltiin. Toimien tarkoituksena oli esittää uusi emiiri hurskaana islamin puolustajana. Tästä huolimatta uudella emiirillä oli mittavia ongelmia. Maan paštuille ajatus tadžikkitaustaisesta hallitsijasta ei sopinut. Jo lähes kahdensadan vuoden ajan Afganistanin hallitsijat olivat tulleet vain paštujen Dorrani-klaanista. Kalakani onnistui suututtaa myös britit tukien avoimesti Keski-Aasian vastarintataistelijoita Neuvostoliitossa, minkä pelättiin johtavan Neuvostoliiton väliintuloon Afganistanissa. Niinpä kun kolmannen afgaanisodan sankari Muhammad Nadir Khan siirtyi Afganistanin rajaseudulle Intiasta britit eivät estäneet hänen toimiaan.
Antoine Lavoisier
Palamisilmiö
Lavoisierin työ perustui osittain Priestleyn työhön. Kuitenkin hän yritti ottaa kunnian Priestleyn havainnoista. Taipumuksen käyttää muiden henkilöiden saavutuksia heitä mainitsematta ja sitten tehdä omia johtopäätöksiä sanotaan olleen tyypillistä Lavoisierille. Hän osoitti julkaisuissaan Sur la combustion en general (”Palamisesta”, 1777 ja Considérations Générales sur la Nature des Acides, 1778), että palamiseen osallistuva ”ilma” oli myös happamuuden lähde. Vuonna 1779 hän antoi ilman tälle ainesosalle nimen oxygenium, mikä johtuu hapon muodostajaa tarkoittavista kreikan kielen sanoista ja mihin myös sille myöhemmin annettu suomenkielinen nimi happi viittaa. Ilman toiselle ainekselle hän antoi nimen azote (kreikaksi: elämätön), mikä on nykyisinkin tämän aineen, typen ranskankielinen nimi. Julkaisussa Reflexions sur le Phlogistique, 1783, Lavoisier osoitti flogiston-teorian olevan epäjohdonmukainen.
Kemian uudistaja
Lavoisier'n teosta Traité Élémentaire de Chimie (Elementary Treatise of Chemistry, 1789, englanniksi kääntänyt Robert Kerr) pidetään ensimmäisenä nykyaikaisena kemian oppikirjana, mikä esitti yhtenäisen kuvan uusista kemian teorioista, määritteli selkeästi massa häviämättömyyden lain (law of mass action) sekä hienovaraisesti kyseenalaisti flogistonin olemassaolon, sillä flogistonin massa olisi ollut massan häviämättömyyden lain mukaan negatiivinen. Lavoisier myös selkeytti alkuaineen käsitettä yksinkertaiseksi aineeksi mitä mikään tunnettu kemiallinen analyysimenetelmä ei pysty pilkkomaan, ja hän kehitti teorian kemiallisten yhdisteiden muodostumisesta alkuaineistaan. Lisäksi se sisälsi luettelon alkuaineista, ja useista aineista joita ei voida enää pilkkoa pienemmiksi, kuten esimerkiksi happi, typpi, vety, fosfori, elohopea, sinkki ja rikki. Luettelo sisälsi kuitenkin myös valon, sähkön ja lämmön (oikeastaan ranskaksi: calorique; englanniksi: caloric eli lämmön ilmentymä, lämmön alkulähde, nestemäinen ja tuhoutumaton ja havaitsematon, nestemäinen – aikaisempi käsitys), joiden hän uskoi olevan ainetta.
Muu toiminta ja kuolema
Ollessaan Ranskan virkamiehenä hän oli mukana komiteassa, joka kehitti metrijärjestelmän turvatakseen painojen ja mittojen yhdenmukaisuuden koko Ranskassa. Ranskan suuren vallankumouksen terrorin kauden vallankumoukselliset leimasivat Lavoisierin petturiksi yhtenä 28 ranskalaisesta veronvuokraajasta vuonna 1794 ja hänet mestattiin giljotiinilla Pariisissa 50-vuotiaana. Veronvuokraajat olivat erityisen vihattu ammattikunta, ja heidät tuomittiin kokonaisuudessaan kuolemaan. Lavoisieria ei tosin voitu todistaa syylliseksi väärin­käytöksiin, mutta häntä syytettiin perusteettomasti vehkeilystä Ranskan vihollisten kanssa. On kohtalon ivaa, että Lavoisier oli yksi harvoista vapaamielisistä asemassaan. Hänen puolustuspuheensa kerrotaan kumotun kuittauksella ”Tasavalta ei tarvitse tiedemiehiä!”
Lola Racing Cars
Lola Racing Cars on autonvalmistaja, joka on valmistanut ajokkeja vuosikymmeniä eri kilpailuluokkiin. Eric Broadley aloitti sen toiminnan jo 1950-luvulla. Lola-autoja on ollut mukana Formula 1 -sarjassa kausilla 1962, 1963, 1967, 1968, 1974, 1975, 1985–1991, 1993, 1997. Lola rakensi vuosien saatossa autoja useille F1-asiakastalleille (Embassy Hill, Team Haas Lola/Beatrice, Larrousse-Calmels, Scuderia Italia).
Lola osana muita Formula 1 -talleja
Hyvästä aloituskaudesta huolimatta, menestys ei ollut toivottua, eikä talli osallistunut sarjaan kausina 1964–1966. 1967 ja 1968 Lola osallistui vain Saksan osakilpailuun, joista ei saanut yhtäkään pistettä. Lopulta Lola vetäytyi sarjasta kokonaan.
Lolan paluu
Lolan paluu omana tallina kaudella 1997 meni täysin pieleen. Talli yritti Australian avauskilpailuun, mutta kärki meni yli 11 sekuntia kovempaa, eikä Lola selviytynyt mukaan kilpailuun. Tallin taru päättyi, kun pääsponsori Mastercard veti tukensa ennen toista kisaa. Lola vetäytyi sarjasta jo seuraavassa osakilpailussa Brasiliassa, eikä autoja näin nähty kilpailuissa lainkaan. Ainoassa kilpailuyrityksessään Lola käytti Fordin moottoreita.
Isompaa kuin Aksim
Isompaa kuin Aksim on rap-artisti/tuottaja Aksimin 6. kesäkuuta 2014 julkaistu pitkäsoitto. Sen julkaisi Monsp Records. Albumilta julkaistiin "Pää grilliin" -niminen single joulukuussa 2013, ja siitä on julkaistu myös musiikkivideo. Isompaa kuin Aksim ylsi parhaimmillaan Suomen virallisen albumilistan 15. sijalle.
Lähekkäinen kaksoistähti
Erään määritelmän mukaan lähekkäinen kaksoistähti on kaksoistähti, jossa jossain kehitysvaiheessa tapahtuu massan siirtoa komponenttien välillä, koska toinen tähdistä ylittää ns. Rochen pinnan. Lähekkäinen kaksoistähti voi olla erillinen kaksoistähti, puoliksi erillinen kaksoistähti tai kontaktikaksoistähti.
Matematiikka
Etymologia ja yleiskatsaus
Matematiikan pääalueet syntyivät käytännön tarpeista. Laskutaito oli tarpeellinen niin kaupankäynnissä, maanmittauksessa kuin tähtitieteellisten tapahtumien ennustamisessakin. Matematiikka on siis alun perin muiden tieteiden (lähinnä luonnontieteiden) työkalu ja tutkimustulosten tarkka ilmaisuväline. Matematiikan avulla voidaan teoreettisesti tarkastella käytännössä havaittuja asioita ja tehdä näistä tutkimustuloksista johtopäätöksiä.
Bengalinkutoja
Bengalinkutoja (Ploceus benghalensis) on kutojien heimoon kuuluva varpuslintu.
Perun keskinen esikeraaminen kausi
Perun keskinen esikeraaminen kausi ajoittui noin vuosiin 6500/6000–3000 eaa. Perun intiaanikulttuurien historiassa. Suunnilleen näihin aikoihin tapahtui asutuksen paikalleen asettuminen, alpakan kesytys ja puuvillan viljelyn alku. Nanchocin löytöjen mukaan kasteluviljely alkoi vuorten rinteillä. Näihin aikoihin lienee rakennettu ensimmäiset pienet monumentaalirakennukset nanchociin. Muun muassa Chilen rannikon Chinchorron kulttuurissa tehtiin hautauksia ja muumiointeja.
Isoeugenoli
Valmistus ja käyttö
Tyypillisin tapa valmistaa isoeugenolia on kuumentaa eugenolia emäksisissä olosuhteissa, jolloin kaksoissidoksen paikka vaihtuu ja eugenoli isomeroituu isoeugenoliksi. Isomeroitumiskatalyytteinä voidaan käyttää myös eräitä rutenium- tai rodiumyhdisteitä. Toinen tapa valmistaa yhdistettä on lähteä guajakolista ja propanaalista.
Bröhan-museo
thumb|Museorakennus. Bröhan-museo on kuvataidetta, sisustustaidetta ja muotoilua esittelevä museo Berliinin Charlottenburgissa. Se on erikoistunut kolmeen tyylisuuntaukseen: jugendiin (tai art nouveauhun), art decoon ja funktionalismiin. Näyttelyesineet kuten huonekalut, maalaukset ja koriste-esineet ovat esillä tilataidekokonaisuuksina, jossa museon huoneet on sisustettu eri tyylisuuntien mukaan.
Air Force One
Air Force One on radiokutsutunnus Yhdysvaltain ilmavoimien lentokoneelle, joka kuljettaa Yhdysvaltain presidenttiä, armeijan ylipäällikköä.
Lentokoneet
pienoiskuva|275x275px|[[Boeing 707 -mallinen Air Force One vanhoissa väreissään vuonna 1962. ]] Yleensä Air Force One tarkoittaa kuitenkin jompaakumpaa ylipäällikön käyttöön varusteltua Boeing 747-200B -lentokonetta (ilmavoimien koodi VC-25A, rekistereiltään 28000 ja 29000).
Instant on
Instant on on tietokoneen käynnistysajan lyhentämiseksi kehitetty tekniikka. Siihen voi liittää myös erilaisia tekniikoita, joiden avulla voi käynnistää yksittäisen ohjelman ilman koko käyttöjärjestelmän käynnistämistä, nopeasti ja helposti, yhden napin painalluksella. Instant on -tekniikkaa käytetään pääasiassa kannettavissa tietokoneissa, joissa se vähentää virrankulutusta ja helpottaa tiettyjen ohjelmien käyttöä.
Merkurius
Kiertorata
Merkuriuksen kiertorata Auringon ympäri poikkeaa huomattavasti ympyräradasta. Radan eksentrisyys eli soikeus vaihtelee välillä 0,0–0,47 miljoonien vuosien aikana. Nyt soikeus on 0,206 ja Merkuriuksen etäisyys Auringosta vaihtelee välillä 0,31 AU ja 0,47 AU. Planeetan keskietäisyys on 0,387 AU.
Sisäinen rakenne
Rautaydin kattaa 42 % planeetan tilavuudesta, kun Maalla vastaava luku on 17 %. Maa on Merkuriusta hieman tiheämpi, koska se on 20 kertaa suuremman massansa takia puristunut enemmän kasaan. Merkuriuksen suuri rautaydin saattaa johtua siitä, että Aurinkokunnan syntyvaiheessa suuri kappale törmäsi planeettaan suurella nopeudella ja heitti osan planeetan silikaattivaipasta pois. Tämän törmääjän massa olisi ollut arviolta kuudesosa Merkuriuksen massasta. Toisten tutkijoiden mukaan alkuaurinko olisi kuumentanut Merkuriuksen korkeaan lämpötilaan ja höyrystänyt siitä osia pois.
Revonhännät
Revonhännät eli amarantit (Amaranthus) on trooppisilla ja subtrooppisilla seuduilla esiintyvä, revonhäntäkasvien heimoon kuuluva kasvisuku. Etelä- ja Keski-Amerikan alkuperäiskansat ovat tunteneet ravitsevan alkuviljan, amarantin, jo tuhansia vuosia.
Kallipolis (Propontis)
Joku mainituista kolmesta Kallipoliista kuului klassisella kaudella Ateenan johtamaan Deloksen meriliittoon, sillä nimi esiintyy liiton verotusluetteloissa vuosina 434/433–418/417 eaa. Ei voida kuitenkaan tietää, mihin kaupunkiin tällöin viitataan. Kaupungin asukkaasta käytettiin etnonyymiä Kallipolitēs.
Skandinaviska Enskilda Banken
Historia
Stockholms Enskilda Banken ja Skandinaviska Banken päättivät yhdistymisestä vuonna 1972, ja uusi pankki otti käyttöön nimen S-E-Banken. Ruotsin talouden ylikuumentuminen 1980-luvun lopulla johti talouskriisiin 1990-luvun alussa, jolloin myös S-E-Banken joutui vaikeuksiin, mutta ei kuitenkaan joutunut turvautumaan valtion pankkitukeen. S-E-Banken muutti nimensä nykyiseen muotoonsa SEB:ksi vuonna 1998.
Baltian maihin SEB laajentui vuonna 1998 hankkimalla 32 prosentin osuuden virolaisesta Eesti Ühispankista ja 36 prosentin osuuden latvialaisesta Latvijas Unibankasta. Vuoden 2000 aikana SEB lunasti loput näiden osakkeista sekä hankki saksalaisen BfG Bankin itselleen. Vuodesta 2010 lähtien SEB on keskittynyt tarjoamaan laajan valikoiman pankkipalveluja Ruotsissa ja Baltiassa, minkä seurauksena se on myynyt vähittäispankkitoimintonsa Saksassa ja Ukrainassa.
Liiketoiminta
SEB Kort AB on SEB:n täysin omistama tytäryhtiö. SEB Kort AB hallinnoi pohjoismaissa 3,3 miljoonaa maksuaika- ja luottokorttia (Diners Club, Mastercard, Eurocard ja Visa sekä useita muita profiloituja maksu- ja luottokortteja). Se on Pohjoismaiden suurin kansainvälisiä maksu- ja luottokortteja myöntävä yritys. SEB Kort AB omistaa Diners Clubin pohjoismaiset franchise-oikeudet.
Golden Voice
Golden Voice Oy oli vuonna 1989 perustettu suomalainen yhtiö, joka dubbasi lukuisia piirrossarjoja pääasiassa VHS-kaseteilla, mutta myös muutamassa televisiotuotannossa.
Tietokannan hallintajärjestelmä
Muistitietokanta on pääasiassa tietokoneen muistia tallennukseen käyttävä tietokanta, jota käytetään kun vasteaika on kriittinen.
Kallipolis (Traakian Khersonesos)
Kallipolis oli antiikin aikainen kaupunki Traakian Khersonesoksella nykyisen Turkin alueella. Se sijaitsi nykyisen Gallipolin (Gelibolu) kaupungin paikalla Çanakkalen maakunnassa.
Shabba Ranks
Shabba Ranksin tunnetuin kappale hänen kotimaansa ulkopuolella on ”Mr. Loverman”. Muita suosittuja kappaleita ovat muun muassa ”Respect”, ”No Mama Man”, ”Get Up Stand Up and Rock”, ”Caan Dun” ja ”Ting A Ling”. Useiden kappaleiden sanoitukset olivat alatyylisiä ja jyrkästi homoseksuaalisuutta vastustavia, mihin myös hänen lopullinen kansainvälinen läpimurtonsa kariutui. Shabba ei kuitenkaan ollut ainoa lajissaan, vaan homofobiset näkemykset kuuluvat melko olennaisena osana myös muiden suosittujen jamaikalaisten ragga-artistien kuten Buju Bantonin, Beenie Manin, Elephant Manin ja Sizzlan kappaleiden sanoituksiin. Kiistellystä maineestaan huolimatta Shabba Ranks sai kaksi Grammy-palkintoa.
Eppingin metroasema
Historia
Eppingin asema avattiin vuonna 1865, kun Eastern Counties Railwayn rakentamaa Stratfordin ja Loughtonin välistä rataosuutta jatkettiin Ongariin. Vuonna 1949 Eppingiin ulottuva osuus radasta sähköistettiin ja siitä tuli osa metron Central Linea. Ongarin suuntaan jatkaakseen matkustajien tuli vaihtaa junaa Eppingissä. Epping–Ongar-rataosa poistettiin käytöstä vuonna 1994.
Hagelstamska skolan
Historiallisesti koulu on toiminut ympäristökuntien ruotsinkielisenä opinahjona. Kauempaa tulleet oppilaat asuivat oppilaskodeissa nimeltä Berga ja Granhult. Ne on purettu, ja niiden paikalla on Granhultsskolan. Tytöt asuivat omassa rakennuksessaan nimeltä "Klostret", jossa on nykyään kaupungin vuokra-asuntoja.
Joidenkin mukaan hiihtoloman väitetään saaneen alkunsa tästä koulusta. Tarinan mukaan Magnus Hagelstam käski oppilaansa hiihtämään jopa Inkooseen asti, josta tultiin junalla takaisin. Myöhemmin Hagelstam totesi, että kokonainen viikko pitäisi varata hiihtämiseen.
Nykytaide
Kiasma
Museo toimi aluksi Ateneum-rakennuksessa, mutta sai omat tilat Kiasman valmistuttua 1998. Nykytaiteen museo Kiasma on osa Valtion taidemuseota. Toukokuun 2006 alkuun mennessä Helsingin Nykytaiteen museossa Kiasmassa oli käynyt kaksi miljoonaa kävijää sen avaamisesta 1998 alkaen.
Tampereen nykytaiteen museo
Nykytaiteella on instituutionsa siinä missä klassisella ja modernilla taiteellakin. Tampereen nykytaiteen museo perustettiin vuonna 1966, ja se oli ensimmäinen nykytaiteen museo Suomessa. Museo toimii nykyään Tampereen taidemuseon alaisuudessa. Se ilmoittaa tehtäväkseen Tampereen kaupungin yleisen taidekokoelman ja siihen sisältyvien julkisten veistosten ja muistomerkkien hoidon sekä museon oman kokoelman hoitamisen ja kartuttamisen.
Keinot
Viimeisen viidenkymmenen vuoden aikana taiteiden väliset rajat ovat madaltuneet. Nykytaiteen piiri on laajentunut visuaalisten taide-esineiden esittämisestä moneen suuntaan avautuvaksi käsitteeksi. Rajojen ylittäminen on yleistynyt ja nykytaide voi ottaa suhdetta lähes mihin tahansa inhimilliseen.
Valokuvataide
thumb|Yksi osa [[Joseph Beuysin teoksesta 7 000 tammea Kasselissa, Saksassa.]]
Kolmitasoarkkitehtuuri
Fyysinen tietoriippumattomuus
Mahdollistaa sisäisen kaavan muokkaamisen, ilman, että täytyy muuttaa ulkoista kaavaa tai käsitekaavaa.
CDMA
Koodijakoon perustuvua matkapuhelinverkkojen radiotekniikoita ovat lähinnä amerikkalainen IS-95 (tunnetaan yleisesti "CDMA":na), CDMA2000 ja WCDMA eli UMTS. W-CDMA tarkoittaa laajakaistaista CDMA-tekniikkaa (wideband). GSM käyttää aikajaon (TDMA) lisäksi taajuushyppelyä, GSM-kehys jaetaan neljään alikehykseen, jotka voidaan lähettää eri taajuuksilla.
Anhydridit
Anhydridit orgaanisessa kemiassa
pienoiskuva|Happoanhydridin yleinen rakennekaava. Huomaa, että R-ryhmien ei tarvitse olla samoja. Anhydridit orgaanisessa kemiassa ovat lähinnä happoanhydridejä, eli karboksyylihapon johdannaisia. Ne muodostavat alkoholien kanssa estereitä nukleofiilisen substituutioreaktion SN2 kautta, jossa alkoholin hydroksyyliryhmän happiatomin yksinäinen elektronipari hyökkää karbonyyliryhmän C-O hylkivälle π*-orbitaalille.
Beznaun ydinvoimalaitos
Tekniset tiedot
Voimalaitosyksiköt on otettu käyttöön vuosina 1969 ja 1971.
Ofiusa
Ofiusa ( tai Ofiousa, myös tai Ofioussa; ) oli antiikin aikainen kaupunki ja kaupunkivaltio (polis) Skyytiassa nykyisen Ukrainan alueella. Sen tarkkaa sijaintia ei tunneta, mutta se sijoitetaan lähelle nykyistä Bilhorod-Dnistrovskyia.
Erkki Pulliainen
Ura
Koulutukseltaan Pulliainen oli eläintieteilijä, maantieteilijä ja geologi. Hän valmistui luonnontieteiden kandidaatiksi vuonna 1960, filosofian kandidaatiksi 1964, filosofian lisensiaatiksi 1964, filosofian tohtoriksi 1966 ja maatalous- ja metsätieteiden maisteriksi 1968. Hän väitteli filosofian tohtoriksi susien biologiasta vuonna 1966.
Pulliainen julkaisi lukuisia tutkimuksia luonnosta ja eläimistä. Hänen populaaritieteellinen julkaisutuotantonsa oli mittava. Hän julkaisi 64 kirjaa, yli 500 tieteellistä julkaisua ja lukuisia artikkeleita. Hän sai Suomen tietokirjailijat ry:n Tietokirjailijapalkinnon vuonna 2007.
Lagotto romagnolo
Alkuperä
Suomen ensimmäiset lagotot tuotiin Italiasta vuonna 1996 ja ensimmäinen suomalainen pentue syntyi 16.8.1999. Rotu saavutti suosiota nopeasti, ja jo vuonna 2005 lagottoja rekisteröitiin lähes 200.
Nykyinen tilanne ja käyttö
Rodun kanta on pieni, ja lisää jalostusmateriaalia tarvittaisiinkin sen ulkopuolelta. Kotimaassaan Italiassa lagottoja käytetään edelleen pääasiassa tryffelisienten etsinnässä. Suomessa lagotot ovat pääasiassa seura- ja harrastuskoiria, joita kilpailee näyttelyiden ohessa mm. agilityssä, tokossa ja rally-tokossa. Erinomaisen hajuaistinsa ansiosta monia lagottoja käytetään Suomessakin sienten, kuten kantarellien, suppilovahveroiden ja korvasienien etsintään. Suomesta on löydetty myös tryffeleitä lagottojen avulla. Rodulla on palveluskoirakoeoikeudet, ja muutamat harrastavat aktiivisesti palveluskoiralajeja.
Deccanin sulttaanikunnat
thumb|150px|left|Bijapurin sulttaani Ibrahim Adil Shah II (hall. 1580−1627), Deccan-tyylinen miniatyyri 1600-luvulta. Sulttaanit edistivät kuvataiteita: maalausta, kuvanveistoa ja arkkitehtuuria. Puhutaan ”Deccan-tyylistä” niin miniatyyrimaalauksissa kuin rakennustaiteessakin.
Violet Ådahl
Violet Ida Margareta Ådahl (16. elokuuta 1910 Uusikaarlepyy – 21. helmikuuta 1989) oli suomalainen ruotsin kielellä kirjoittanut runoilija.
Luokka (ohjelmointi)
Metodit
- Piparkakkumuotti
Jokainen luokka toteuttaa eli implementoi rajapintaa (engl. interface) tarjoamalla rakennetta ja toimintaa. Rakenne koostuu datasta ja tilasta. Toiminta koostuu koodista, mikä puolestaan tarkentaa, miten metodit ovat implementoitu. Rajapinnan ja kyseisen rajapinnan implementoinnin määritelmät poikkeavat toisistaan. Monissa ohjelmointikielissä rajanveto näiden välillä on kuitenkin häilyvä, sillä luokkien esittely sekä määrittelee että implementoi rajapintaa. Jotkut ohjelmointikielet tarjoavat ominaisuuksia, jotka erottelevat rajapintaa ja implementointia. Abstrakti luokka on esimerkki tästä: sillä voidaan määritellä rajapinta tarjoamatta samalla implementaatiota.
Periytyminen
Joissakin ohjelmointikielissä yhdellä luokalla voi olla vain yksi yläluokka, joissakin taas rajattomasti. Jos yläluokkia voi olla useita, käytetään termiä moniperintä. Moniperintää tukemattomissa ohjelmointikielissä, kuten Javassa, ongelman voi kiertää rajapintaluokkia käyttämällä.
EMO Ensemble
Keväällä 2007 EMO Ensemble nimettiin yhdeksi ehdokkaaksi Pohjoismaisen Neuvoston musiikkipalkinnon saajaksi ja vuonna 2009 yhtyeen albumi Hereillä - Awake oli ehdolla Vuoden klassinen Emma-palkinnon saajaksi.
Kantasolu
Kantasolu tai emosolu  on solu, joka pystyy jakaantumalla tuottamaan uusia kantasoluja sekä toisenlaisia, erilaistuneita soluja. Kun yksi kantasolu jakautuu, tuloksena voi olla kaksi kantasolua, tai yksi kantasolu ja yksi esisolu, joka erilaistuu toiminnalliseksi soluksi.
Alkion kantasolut
Kun erilaistuneisuus lisääntyy, kantasolujen muovautuvuus vähenee edelleen. Kun kantasolusta on tullut unipotentti eli yksikykyinen, se voi erilaistua enää vain yhdeksi solutyypiksi.
Yhdysvaltain ilmavoimat
Historia
Vaikka Yhdysvaltain maavoimilla on ollut lentokoneita jo 1910-luvulta lähtien, ilmavoimista muodostettiin itsenäinen puolustushaara vasta toisen maailmansodan jälkeen. Tätä ennen ilmajoukot toimivat maajoukkojen sisällä alkuvuodet (1914–1918) nimellä United States Army Air Service (USAAS), jonka jälkeen vuoteen 1941 asti nimellä ”United States Army Air Corps” (USAAC) ja vuosina 1941–1947 nimellä ”United States Army Air Forces” (USAAF, ).
Eduskuntavaalit 1966
'''Suomen 24. eduskuntavaalit''' järjestettiin 20.–21. maaliskuuta 1966. Vasemmistopuolueet (SDP, SKDL, TPSL) saivat kolmannen kerran itsenäisen Suomen eduskuntavaalien historiassa enemmistön äänistä (51,0 %) ja myös eduskuntaan kaikkien aikojen suurimman enemmistön (103–97). Vuonna 1966 aloittanut hallitus tunnetaan nimellä Paasion I hallitus, jota seurasi Koiviston I hallitus ja Auran I hallitus. Ennen vaaleja vaalilakia muutettiin siten, että vaalit siirrettiin heinäkuun alusta maaliskuuhun.
Tulokset
Tuloksia verrataan vuoden 1962 eduskuntavaaleihin.
Kuopion kulttuurihistoriallinen museo
Kokoelmat
Kuopion Kulttuurihistoriallisen museon esinekokoelmiin kuuluu nykyään noin 70 000 objektia. Valokuvakokoelmiin kuuluu noin miljoona valokuvaa. Museolla on myös asiakirjakokoelmat ja kirjakokoelmat.
Hannele Luukkainen
Lukkainen teki aloitteen kaupunkipyörien hankkimisesta Helsinkiin ja on muutenkin ajanut kevyen- ja joukkoliikenteen asiaa.
Shirley Booth
Shirley Booth sai urallaan Tony Awardin, Oscarin, Emmy Awardin ja Golden Globen. Parhaan naispääosan Oscar tuli elokuvasta Tule takaisin, pikku Sheba (1952), ja samasta osastaan hän sai myös Tonyn ja Golden Globen. 1960-luvun sarjassa Hazel hän esitti nimiosaa ja sai kaksi Emmyä.
Enfield EM-2
Ase
EM - 2 on kaasutoiminen. Lukko lukittuu kiinni iskupiikin ohjaamalla läppämekanismilla muistuttaen DP - pikakivääriä, jossa se on yksinkertaisempana versiona. Kun kaasumäntä työntää luistin ja lukon taakse lukon sisällä iskupiikin oma jousi puristuu kokoon virittäen piikin. Palautinjousen työntäessä ne takaisin, lukko syöttää lippaasta patruunan. Sulkeutuessa kaasumäntä vetää lukon sisällä olevat olakkeet eteen jolloin lukon sivulla olevat läpät painuvat kehyksessä oleviin koloihin sulkien lukon kiinni. Liipaisinta painettaessa vipu osuu lukon vastaavaan mekanismiin, joka päästää piikin iskemään nalliin. Aseen lauettua kaasumäntä sulkee läpät avaten mekanismin ja lukon ulosvedin vetää hylsyn ulos. Hylsyn ja patruunapesän paine on jo tähän mennessä laskenut alas.
Vapriikin kuva-arkisto
Tampereen historiallisten museoiden tallennuskohteet
Tampereen historiallisten museoiden tallennusvastuulla on seuraavia osa-alueita:
Lhasa
Historia
Lhasa oli pitkään suhteellisen pieni kaupunki. Hieman ennen Kiinan miehitystä brittilähettiläs Hugh Edward Richardson arvioi sen asukasluvun olleen 25 000 – 30 000. Kiinalaiset joukot saapuivat Lhasaan vuonna 1951, mutta Tiibet oli oman hallintonsa alainen aina vuoteen 1959 saakka. Sen jälkeen Lhasa on ollut suoran kiinalaisen hallinnon alainen, ja Lhasasta tehtiin hallinnollisesti kaupunki vuonna 1960. Lhasa on sittemmin kasvanut huomattavasti esimerkiksi kiinalaisten siirtolaisten vaikutuksesta. Monia kaupungin vanhoja osia on purettu uudempien asuntojen tieltä. Poliisi valvoo tiukasti etenkin Bar skorin kaltaisia pyhiinvaellusreittejä, ja kaupungin lähistöllä on useita sotilastukikohtia.
Nielurisa
4. nielurisa
Nielurisa on parillinen risa nielun etuosassa kitakaarien välissä. Nielurisat koostuvat imukudoksesta ja ovat siten osa elimistön immunologista puolustusjärjestelmää.
Kaietur
thumb Kaietur eli Kaieteur on alue Etelä-Amerikassa Guyanan ja Venezuelan rajalla. Siellä sijaitsee 226 metriä korkea vesiputous ja sitä ympäröivä kansallispuisto.
Honky Tonk Heroes
Honky Tonk Heroes on Waylon Jenningsin vuonna 1973 julkaisema LP-levy, jota pidetään Outlaw country -liikkeen merkkipaaluna. Alkuperäisellä LP-levyllä on 10 kappaletta, jotka ovat pääasiassa Billy Joe Shaverin tekemiä. Hän on kirjoittanut yksinään seitsemän levyn kappaleista, sekä kappaleen ”Omaha” yhdessä Hillman Hallin sekä kappaleen ”You Ask Me To” yhdessä Waylon Jenningsin kanssa. Levyn päätösraita ”We Had it All” on kaksikon Donnie Fritts ja Tony Seals käsialaa. Levyn tuottamiseen osallistuivat vaihtelevin osuuksin Waylon Jennings, Tompall Glaser, Ronny Light sekä Ken Mansfield. Levy nousi Yhdysvaltojen myydyimpien country levyjen listalla sijalle 14. Levyltä julkaistut kaksi singleä nousivat myös Yhdysvaltojen myydyimpien country levyjen listalle: ”We Had it All” nousi korkeimmillaan sijalle 28. ja ”You Ask Me To” sijalle 8. Vaikka levy ei ilmestyessään noussut valtaisaksi menestykseksi myyntilukujen valossa, sitä pidetään merkittävänä virstanpylväänä niin sanotun Outlaw country -musiikkityylin kehityksessä. Yhdessä Willie Nelsonin ja Kris Kristoffersonin kanssa Waylon Jenningsistä tuli tämän tyylin menestyksekkäimpiä edustajia. Honky Tonk Heroes -levyä pidetään nykyisin yleisesti country-musiikin klassikkona.
Hiirenvirna
Elinympäristö
Hiirenvirna kasvaa niityillä, kesannoilla, viljapelloilla, tienvarsilla, pientareilla, joutomailla ja rannoilla.
Patricio Aylwin
Poliittinen johtaja
Sotilasdiktatuurin yhä vain jatkaessa murhia, kidutuksia ja muita ihmisoikeusloukkauksiaan muuttui Patricio Aylwin 1970-luvun loppupuolella kriittisemmäksi hallitusvaltaa kohtaan, ja puhui 1979 yhdessä muun opposition kanssa seuraavan vuoden kansanäänestyksessä päätettävää perustuslain muutosta vastaan. Muutos, jolla sotilasdiktatuuri laillisti asemansa, voitti kuitenkin äänestyksen. Aiemman kristillisdemokraattisen presidentin Eduardo Frei Montalvan kuoltua 1982 Aylwin päätyi PDC:n varapuheenjohtajaksi ja ryhtyi etsimään keinoja demokraattisen järjestelmän palauttamiseen. Vapaista vaaleista ei tässä tilanteessa ollut puhettakaan, mutta siitä huolimatta hän näki parhaaksi hyväksyä uuden diktatorisen perustuslain tosiasiana ja yrittää sen puitteissa toimia jälleendemokratisoitumisen puolesta. Oppositio kallistui samalle kannalle ja onnistui lopulta saamaan toiminnalleen Pinochetin hallinnon tunnustuksen. Sosialisti Ricardo Lagosin johtama demokratialiike Concertación, jonka kristillisdemokraateista mainittakoon Frei Montalvan poika Eduardo Frei Ruiz-Tagle, kävi menestyksekkään kampanjan 1988 kansanäänestyksen alla ja tämä ei-liike onnistui estämään Pinochetin valinnan uudelle 8-vuotiskaudelle. Sotilaiden oli luovuttava vallasta, ja Aylwin oli mukana hallituksen ja opposition välisissä neuvotteluissa, jotka mahdollistivat rauhanomaisen vallanvaihdoksen.